וולאס וגרומיט והארנב הקטלני

וולאס וגרומיט והארנב הקטלני (באנגלית: Wallace & Gromit: The Curse of the Were-Rabbit, בתרגום חופשי לעברית: "וולאס וגרומיט: קללת האדם-ארנב") הוא סרט קולנוע בהנפשת סטופ מושן משנת 2005, בו מככבות הדמויות וולאס וגרומיט שיצר ניק פארק. הסרט הופק על ידי דרימוורקס הנפשה ואולפני ארדמן, ובוים על ידי פארק וסטיב בוקס. הסרט מהווה פרודיה על סרטי אימה, וכולל הרמזים רבים לסרטים מסוגה זו. צוות המדבבים המקורי בשפה האנגלית כולל את פיטר סאליס, רייף פיינס, הלנה בונהם קרטר, פיטר קיי, ניקולאס סמית' וליז סמית'. הסרט נחל הצלחה ברחבי העולם, וזכה בשנת 2005 בפרס אוסקר לסרט המונפש הטוב ביותר בטקס פרסי אוסקר ה-78. רווחיו בבתי הקולנוע בארצות הברית נאמדים בכ-56 מיליון דולר, וביתר המדינות בכ-192 מיליון דולרים. בעיר ויגאן שבלנקשייר, מתקרבת תחרות הירקות השנתית. כולם נחושים להגן על ירקות הענק שלהם מהרס וגנבה על ידי ארנבי העיר, ווולאס וגרומיט מרוויחים מהעסק שלהם, "אנטי-מזיקון", המגן על גינות התושבים מפני הארנבים. על מנת לפתור את בעיית אחסון הארנבים, וולאס מציע להשתמש ב"אוטומט מניפולציית המחשבה", על מנת להעביר שטיפת מוח לארנבים, כך שלא יאהבו ירקות יותר. אך בזמן שטיפת המוח, וולאס לוחץ בטעות על הכפתור הלא נכון, מה שגורם ליצירת ארנב אשר מתחיל להתנהג כמוהו. תוך זמן קצר, העיירה מאוימת על ידי "הארנב הקטלני"- מפלצת מסתורית התוקפת את גינות השכונה, והורסת כל דבר העומד בדרכה. וולאס וגרומיט נכנסים לתחרות עם ויקטור קווטרמיין בתפיסת הארנב, ובשביית ליבה של קמפניולה טוטינגטון. לאחר מרדף לילי אחר הארנב הקטלני, גרומיט מגלה כי למעשה מדובר בוולאס, אשר נהפך למפלצת לאחר שקיעת החמה, בעקבות התקלה עם המכונה. לאחר שוויקטור מגלה את הזהות האמיתית של המפלצת, הוא הולך לכומר הדג'ס, אשר נותן לו כדורי זהב 24-קראט, לכאורה הדרך היחידה להרוג ארנב קטלני. ויקטור וכלבו פיליפ לוכדים את גרומיט, אשר לאחר מכן מצליח לברוח, ומחליט להשתמש בקישוא הענק שלו כפתיון ללכידת וולאס. וולאס, אשר הפך שוב לארנב, מתפרץ לתחרות הירקות, וחוטף את הגברת טוטינגטון. לאחר שהיא מגלה כי מדובר בוולאס, היא אומרת לו לברוח. וולאס מגיע לגג הבניין, משם ויקטור יורה בו כדור. אך רגע לפני שהכדור פוגע בוולאס, מגיע גרומיט על גבי מטוס צעצוע, וחוסם את הכדור. בדיוק אז נגמר הכסף במטוס של גרומיט, והוא מתרסק. וולאס קופץ להציל אותו, ואכן מצליח, אך מת מן הנפילה. שניות לאחר מכן הוא חוזר לגופו המקורי, וגרומיט מצליח להחזירו לחיים, בעזרת ניחוח פרוסת גבינה (המאכל האהוב על וולאס). וולאס / האץ': אלי לולאי ליידי טוטינגטון: שרית וינו-אלעד ויקטור קוורטרמיין: יגאל שדה הכומר קלמנט הדג': אברהם מור המפקח מקינטוש: שמחה ברבירו גברת שמאלץ': נורית בנאי קורן מר שמאלץ': רוברט הניג מר קלאיצ'ה: דב רייזר מר גרובג: אברהם סלקטר מר שיבולת: דור צויגנבום גברת דובדבני: הדר שחף-מעיין וכן: אורנה כץ, יובל סגל, לילית אמיר, לימור שפירא, עידו מוסרי, עמי מנדלמן, ניסים זהר, צביקה שוורצברג ועמי ויינברג. מדיה וקבצים בנושא וולאס וגרומיט והארנב הקטלני בוויקישיתוף אתר האינטרנט הרשמי של וולאס וגרומיט והארנב הקטלני "וולאס וגרומיט והארנב הקטלני", במסד הנתונים הקולנועיים IMDb (באנגלית) "וולאס וגרומיט והארנב הקטלני", באתר נטפליקס "וולאס וגרומיט והארנב הקטלני", באתר AllMovie (באנגלית) "וולאס וגרומיט והארנב הקטלני", באתר Rotten Tomatoes (באנגלית) "וולאס וגרומיט והארנב הקטלני", באתר Box Office Mojo (באנגלית) "וולאס וגרומיט והארנב הקטלני", באתר Metacritic (באנגלית) "וולאס וגרומיט והארנב הקטלני", באתר אידיבי "וולאס וגרומיט והארנב הקטלני", במסד הנתונים הקולנועיים KinoPoisk (ברוסית) וואלאס וגרומיט והארנב הקטלני, במיזם "אישים" לתיעוד היצירה הישראלית שירי הררי, מאחורי הקלעים: "וואלאס וגרומיט והארנב הקטלני", באתר eonline‏, 14 באוקטובר 2005 הכנסות הסרט